CELEX: 62014TN0103
Language: sk
Date: 2014-02-17 00:00:00
Title: Vec T-103/14: Žaloba podaná 17. februára 2014 – Frucona Košice/Komisia

14.4.2014   
            
            
               SK
            
            
               Úradný vestník Európskej únie
            
            
               C 112/53
            
         Žaloba podaná 17. februára 2014 – Frucona Košice/Komisia
   (Vec T-103/14)
   2014/C 112/69
   Jazyk konania: angličtina
   
      Účastníci konania
   
   
      Žalobkyňa: Frucona Košice a.s. (Košice, Slovensko) (v zastúpení: K. Lasok, QC, B. Hartnett, barrister, O. Geiss, advokát, a J. Holmes, barrister)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie C(2013) 6261 zo 16. októbra 2013 o štátnej pomoci č. SA.18211 (C 25/2005) (ex NN 21/2005) adresované Slovenskej republike,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod založený na tom, že pri prijatí napadnutého rozhodnutia došlo k porušeniu práva na obhajobu.
            
         
               2.
            
            
               Druhý žalobný dôvod založený na tom, že Komisia sa dopustila nesprávneho právneho posúdenia v odôvodnení 83 napadnutého rozhodnutia.
            
         
               3.
            
            
               Tretí žalobný dôvod založený na tom, že Komisia sa dopustila nesprávneho posúdenia skutkových okolností a nesprávneho právneho posúdenia, keď dospela k záveru, že pre slovenské daňové orgány by bolo výhodnejšie začať konkurzné konanie (odôvodnenia 88 – 119 napadnutého rozhodnutia).
            
         
               4.
            
            
               Štvrtý žalobný dôvod založený na tom, že Komisia chybne rozhodla, že daňová exekúcia by viedla k vyššiemu príjmu než konanie o vyrovnaní.